Nord-Fron

**Nord-Fron** i Gudbrandsdalen er en kommune i Innlandet fylke. Den grenser i nord til Sel, i øst og sør til Sør-Fron, i sørvest til Øystre Slidre og i vest til Vågå. Nord-Fron utgjør sammen med Sør-Fron og Ringebu kommuner næringsregionen Midt-Gudbrandsdal.

Administrasjonssenteret i Nord-Fron er Vinstra.

## Samfunn
De fleste innbyggerne bor i Vinstra, Kvam, Ruste og Skåbu. Skåbu ligger 870 m.o.h. og er dermed Norges høyest beliggende bygdelag med fast bosetning.

## Geografi

### Klima
Nord-Fron har innlandsklima med lite nedbør, kalde vintrer, varme somrer og betydelige forskjeller mellom dag- og nattetemperaturen i sommerhalvåret. Normalverdier for perioden 1961−1990 er gitt i tabellen nedenfor.

Det har blitt drevet meteorologiske målinger i regi av met.no i Nord-Fron fra 1919. Høyeste og laveste offisielt registrerte temperaturer i kommunen er henholdsvis 33,6 grader 19. juni 1970 og −35,9 grader 1. januar 1979, begge rekorder satt på Vinstra målestasjon. Dagens målestasjon ligger på Skåbu.

## Politikk

### Valgkrets
Nord-Fron kommune er delt opp i tre stemmekretser: Vinstra, Kvam og Skåbu, som er en del av valgdistriktet Oppland.

Se også utfyllende artikkel: Kommunestyrevalg i Nord-Fron.

### Kommunestyrevalget 2023

## Historie
Kommunen ble opprettet i 1851 gjennom deling av tidligere Fron kommune til Sør- og Nord-Fron. Kommunene ble siden slått sammen fra 1966 og skilt på ny i 1977.

Nord-Fron inngikk i Oppland fylke inntil sammenslåingen med Hedmark fylke i 2020.

## Kultur
### Tusenårssted
Vinstra skysstasjon ble i 2000 valgt som kommunens tusenårssted. Bakgrunnen for dette var at Vinstra skysstasjon, eller jernbanestasjon, som ble åpnet i 1896, er grunnlag for framveksten av Vinstra som tettsted. Vinstra er det klart viktigste tettstedet i Nord-Fron kommune og er også kommunesenter.

I 1999&ndash;2000 ble Vinstra skysstasjon fornyet gjennom et stort felles prosjekt finansiert av NSB, Jernbaneverket, Statens vegvesen, Oppland fylkeskommune og Nord-Fron kommune. Gjennom dette prosjektet ble stasjonsbygningene modernisert og utvida. Det ble samtidig lagt vekt på å ta vare på de opprinnelige byggenes arkitektoniske særpreg. Også uteområda ble vesentlig forbedret, med små parkarealer og parkeringsarealer for blant annet busser og drosjer. Det ble også reist en liten statue av Peer Gynt, som en henvisning til at Vinstra hvert år siden 1968 har vært sentrum for Peer Gynt-stevnet. Sentralt i dette arrangementet er framføringen av Ibsens *Peer Gynt*; vanligvis med 8–10 forestillinger. På stasjonsområdet ble det også planta et tusenårstre, en flott lønn, som i 2011 har vokst seg stor og kraftig og særlig om høsten har vakre kraftige farger til glede for fastboende og reisende med tog, buss, drosje og privatbil.

Det statlige tilskuddet til tusenårsstedet ble brukt til innkjøp av tusenårstreet og til betaling av deler av «Peer Gynt»-statuen.

### Nord-Frons kulturpris
Kommunen deler hvert år ut en kulturpris til en eller flere personer som har arbeidet for å fremme kulturelle formål i Nord-Fron. Den første gangen kulturprisen ble delt ut var i 1987. Nabokommunen Sør-Fron har for øvrig en tilsvarende kulturpris.

#### Prismottagere

* 2024	Trond Stang Skurdal 
* 2023	Vinstrarevyen 
* 2022	Oddvar Iversen 
* 2021	Bjarne Budsberg 
* 2020	Henry Eggen 
* 2019	Jim Wilhelmsen 
* 2018	Roger Slåstuen 
* 2017	Jorun og Vegard Moshagen 
* 2016	Toril Sperre 
* 2015	De fem musikkorpsene i Nord-Fron kommune 
* 2014	Patrick Huse 
* 2013	Bjørn Ulekleiv 
* 2012	Steinar Løkken 
* 2011	Knut Sveen 
* 2010	Hans Hysjulien 
* 2009	Fron historielag 
* 2008	Olaf Giverhaug 
* 2007	Vigdis Stangenes 
* 2006	Anne Ragnhild Korsvold Saglien 
* 2005	Harald Madshus 
* 2004	Åge Rusten og Palmer Baukhol 
* 2003	Per Ottesen 
* 2002	Eldar Nilsen 
* 2001	Arvid Ødegaard 
* 2000	Alle lokale underavdelinger av Norske Kvinners Sanitetsforening 
* 1999	Kristian Brenden 
* 1998	Hans Petter Kleiven 
* 1997	Per Gynt Teaterlag 
* 1996	Oskar Lundgren 
* 1995	Håkon Sveen 
* 1994	Øyvind Sund 
* 1993	Judith Næprud 
* 1992	Arne Risdal 
* 1991	Reidar Stangenes 
* 1990	Ola Moen og Thor Aspeslåen 
* 1989	Ola Ødegaarden 
* 1988	Asbjørn Larsen 
* 1987	Torger T. Risdal

## Referanser




## Eksterne lenker
* 
* 
*  Kommunefakta Nord-Fron - Statistisk sentralbyrå 
*  Gudbrandsdalen -  visitnorway.no
*  Historiske fotografier fra Nord-Fron 1880-1927
* NVE:Skredfarekartlegging i Nord-Fron kommune. 11-2018